ร้านอยู่ในซอยวัดโขดหิน หาไม่ยากค่ะติดถนนเลย ที่จอดรถกว้างมากกกก ในร้านสะอาดมีการจัดสวนเล็กๆกลางร้าน โต๊ะและที่นั่งเป็น open air ทั้งหมด

รสชาติอาหารจัดจ้านมากค่ะ ถึงราคาแต่ละเมนูจะดูสูงแต่อาหารก็จานใหญ่เลยนะคะ 

ส้มตำไทยไข่เค็ม ตำไทยรสหวานนำ ใส่กุ้งแห้งตัวใหญ่ๆ ไข่เค็มอีกครึ่งฟองค่ะ (ถ่ายรูปไข่เค็มไม่ทัน โดนหยิบกินไปก่อนซะงั้น)

ตำมั่วปลาร้า จานนี้เยอะมาก เครื่องแน่นมากๆๆแทบล้นจาน ขนมจีนคาดว่าใส่มา1จับเต็มๆ รสชาติแซ่บนัว ปลาร้ากลิ่นไม่แรงดีค่ะ ชอบบบบย 

ต้มแช่บหมูกระดูกอ่อน ถ้วยนี้ก็จัดจ้านเข้มข้น กระดูกหมูเปื่อยกำลังดีค่ะ เห็นน้ำเยอะๆแบบนี้แต่กระดูกอ่อนและเนื้อหมูเยอะจนทานกันไม่หมด T^T

ปีกไก่ทอด จานนี้เด็ดมากกกกกก ไก่ทอดมากรอบสุดๆ ไม่อมน้ำมัน และไก่หมักจนเข้าเนื้อ อร่อยจนหยุดไม่อยู่จริงๆค่ะ

ตับหวาน ตับลวกมาหวานนุ่มเลยค่ะ รสชาติกลมกล่อมเลยทีเดียว

ไส้ย่าง เหนียวไปนิดนึง แต่ก็ยังทานไปอยู่ค่ะ